open-index/open-wikipedia-markdown huggingface dataset:
Καμάρια Ευβοίας

Τα **Καμάρια** είναι πεδινό χωριό του δήμου Ιστιαίας-Αιδηψού. Έχει υψόμετρο 90 μέτρα και βρίσκεται 4 χιλιόμετρα νότια της Ιστιαίας. Πολιούχοι του χωριού είναι οι Άγιοι Ανάργυροι.

## Ονομασία
Υπάρχουν τουλάχιστον δύο εκδοχές για την προέλευση του ονόματος «Καμάρια». Το όνομα πιθανά να προέρχεται από τη λέξη καμαρωτός, που αναφέρεται στους άντρες του χωριού που ήταν λεβέντες και για αυτό καμαρωτοί. Ίσως να προήλθε από τις θολωτές πετρόκτιστες γέφυρες (καμάρες) που υπήρχαν λόγω των χειμάρρων που συμβάλλουν εκεί.

## Ιστορία
Ερείπια κάστρου που έχουν βρεθεί δίπλα στο χωριό δείχνουν ότι κατοικείται σίγουρα από την περίοδο της Φραγκοκρατίας. Τελευταίος Οθωμανός ιδιοκτήτης του χωριού ήταν η Κιαμιλέ Χανούμ, κόρη του Χασεκί Μεχμέτ Αγά. Αυτή το 1831, όταν πλέον ήταν αναπότρεπτη η παράδοση της Εύβοιας, πούλησε το χωριό στην Αλεξάνδρα Σταματάκη του Αλεξάνδρου και στην Ασημίνα Σταματάκη του Παναγιώτη. Μετά το 1852 τα κτήματα πουλήθηκαν τμηματικώς από τους ιδιοκτήτες Σταματάκη, στους κατοίκους του χωριού.

Αναφέρεται επίσημα, μετά την επανάσταση του 1821 και την ενσωμάτωση της Εύβοιας, το 1835 να προσαρτάται στον τότε Δήμο Ιστιαίων. Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με την απογραφή 2011 ως πληθυσμό έχει 381 κατοίκους.

## Οικονομία
Η κύρια ασχολία των κατοίκων είναι η γεωργία και η κτηνοτροφία. Ξεχωριστή θέση έχει η αμπελουργία και η οινοποιεία. Επίσης στο χωριό υπάρχουν εγκαταστάσεις για την παραγωγή τσίπουρου.

## Αξιοθέατα
Στο κέντρο του χωριού βρίσκεται το αναπαλαιωμένο αρχοντικό της οικογένειας Βλαχοθανάση, το οποίο έχει χαρακτηριστεί ως έργο τέχνης *"γιατί παρουσιάζει ιδιαίτερο αρχιτεκτονικό ενδιαφέρον με την αυστηρά συμμετρική διάταξη των όψεων, καθώς και αξιόλογα επιμέρους μορφολογικά στοιχεία, όπως είναι τα πλαίσια των ανοιγμάτων, οι παραστάδες της εισόδου που φέρουν τοξωτό υπέρθυρο, τα περίτεχνα κιγκλιδώματα και τα σιδερένια φουρούσια των μπαλκονιών, η διακοσμητική κόγχη πάνω από το κεντρικό θύρωμα και το τριγωνικό αέτωμα της στέγης στον άξονα συμμετρίας"*. Η οικογένεια Βλαχοθανάση έχει αναδείξει δύο σημαντικούς πολιτικούς, τον Κωνσταντίνο και τον Αγγελή Βλαχοθανάση. Οι ρίζες της οικογένειας προέρχονται από το Μήτρο Βλαχοθανάση ο οποίος πολέμησε τους Τούρκους μαζί με τον πατέρα του Οδυσσέα Ανδρούτσου.

## Φωτογραφίες

Αρχείο:Καμάρια 2.jpg|Καμάρια, γέφυρα
Καμάρια 3.jpg| Καμάρια, γέφυρα
Καμάρια 4.jpg| Καμάρια, γέφυρα
Άγιοι Ανάργυροι.jpg|Ιερός Ναός Αγίων Αναργύρων 
Αρχοντικό Βλαχοθανάση,Καμάρια Ευβοίας.jpg| Αρχοντικό Βλαχοθανάση


## Πηγές
*Άγγελος Στέφος, "Ιστιαία", τόμος Α', σελ. 213-214

## Παραπομπές



Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Νεκροσύρτης

Ο **νεκροσύρτης ο μοναχός** (*Necrosyrtes monachus*) είναι είδος γύπα της οικογένειας *Accipitridae* (Αετίδες), αν και διαθέτει κοινά χαρακτηριστικά με τον γαλόγυπα (*Cathartes aura*) της οικογένειας *Cathartidae* (Καθαρτίδες ή *[[Γύπες του Νέου Κόσμου]]*), αποτελεί τον μοναδικό εκπρόσωπο του γένους *Necrosyrtes* και δεν περιλαμβάνει υποείδη.

## Βιολογία
Φωλιάζει συχνά σε φοίνικες, όπου γεννά ένα μόνο αυγό. Ενδέχεται να ζουν σε μικρές αποικίες, παρ' όλα αυτά σε ένα κουφάρι μπορεί να συγκεντρωθούν μέχρι και 100 άτομα του είδους. Η γεωγραφική του εξάπλωση εκτείνεται στο μεγαλύτερο μέρος της Υποσαχάριας Αφρικής, συγκεκριμένα από τη Μαυριτανία ανατολικά έως την Αιθιοπία και νότια έως τη Ναμίμπια και τη Νότια Αφρική και ζει σε σαβάνες και γύρω από τις ανθρώπινες κατοικίες, ιδιαίτερα σε δεξαμενές αποβλήτων και σφαγεία, στις οποίες οι ντόπιοι αποκαλούν αυτούς τους γύπες «σκουπιδιάρηδες», αφού, όπως οι άλλοι γύπες, είναι πτωματοφάγοι, παρόλο που τρώει και μικρά έντομα. Πετά σε υψόμετρο 4.000 μέτρων. 

## Περιγραφή
Γενικά θεωρείται ένας από τους μικρότερους γύπες του Παλαιού Κόσμου με μήκος σώματος 62—72 εκ, άνοιγμα φτερών 155—165 εκ (το πολύ 182 εκ) και σωματικό βάρος 1,5—2,6 κιλά.

Σε όλο το μήκος του σβέρκου υπάρχει φτέρωμα, το σώμα αποτελείται από σκούρο καφέ φτέρωμα, ενώ το πρόσωπό του αλλάζει χρώμα ανάλογα με το τι νιώθει. Δηλαδή όταν το πουλί είναι χαρούμενο, το πρόσωπο κοκκινίζει, αλλά εάν κάτι το τρομάξει, το πρόσωπο ασπρίζει.

Αν και στο παρελθόν ο νεκροσύρτης μοναχός θεωρούταν είδος ελάχιστης ανησυχίας από την IUCN, το 2011 εντάχθηκε στην Κόκκινη Λίστα των Απειλούμενων Ειδών ως είδος που *κινδυνεύει άμεσα με αφανισμό*.

## Γκαλερί

Αρχείο:Hooded Vulture (Necrosyrtes monachus) (12032259595).jpg|Νεκροσύρτης μοναχός
Αρχείο:Necrosyrtes monachus 0012.jpg|Εν πτήσει
Αρχείο:Neophron moine MHNT.jpg|Αυγό του νεκροσύρτη μοναχού


Κατηγορία:Αετίδες
Κατηγορία:Πτηνά της Αφρικής
Ένωση Επαγγελματικού Ποδοσφαίρου (Ρουμανία)

Η **Ένωση Επαγγελματικού Ποδοσφαίρου** (ρουμανικά: *Liga Profesionistă de Fotbal*, LPF) είναι οργανισμός που ιδρύτθηκε το 1993. Αποτελείται από τις ποδοσφαιρικές ομάδες που μετέχουν στη Λίγκα 1 (Liga I) και είναι υπεύθυνος για τη διεξαγωγή του εν λόγο πρωταθλήματος, όπως και του Λιγκ Καπ (Cupa Ligii).

## Ιστορία
Η πρώτη μορφή της οργάνωσης των επαγγελματικών συλλόγων στη Ρουμανία δημιουργήθηκε στις 5 Οκτωβρίου του 1970 με την Κολεγιακή Κατηγορία Α (Colegiul Divizionar A), με πρόεδρο τον Μιρτσέα Αγκελέσκου. Μέχρι το 1990, στο κολέγιο δεν έχει ληφθεί καμία ουσιαστική απόφαση. Το 1990 η οργάνωση μετονομάστηκε σε Ένωση Ομάδων Κατηγορίας Α (Liga Echipelor Divizionare A), έπειτα σε Εθνική Ένωση Ποδοσφαίρου (Liga Naţională de Fotbal) και αεργότερα σε Ένωση Επαγγελματικών Σωματείων (Liga Cluburilor Profesioniste).

Στις 10 Οκτωβρίου 1992, η ένωση άλλαξε και πάλι την ονομασία της σε Ένωση Επαγγελματικού Ποδοσφαίρου Α Κατηγορίας (Liga Profesionistă de Fotbal a Diviziei A), στη συνέχεια, στις 22 Ιανουαρίου 1993, μετονομάστηκε εκ νέου σε Ένωση Επαγγελματικού Ποδοσφαίρου Ρουμανίας (Liga Profesionistă de Fotbal A României).

Στις 30 Σεπτεμβρίου του 1996, ο Ντουμίτρου Ντράγκομιρ εξελέγη πρόεδρος της LPF, του οποίου τη θέση πήρε ο Μιχαήλ Εμινέσκου (Φεβρουάριος 1997). Στις εκλογές του Οκτωβρίου του 2000, όπως και στη συνέχεια το Νοέμβριο του 2005 ο Ντράγκομιρ επανεξελέγη πρόεδρος.

Στις 14 Νοεμβρίου του 2013, ο Γκίνο Γιοργκουλέσκου εκλέχθηκε πρόεδρος της LPF, 17 χρόνια έπειτα από την εκλογή του Νουμίτρου Ντράγκομιρ στην Ένωση Επαγγελματικού Ποδοσφαίρου (Liga Profesionistă de Fotbal).

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Ρουμανία
Δελφικό τοπίο

μικρογραφία|360x360px|Το δελφικό τοπίο, θέα από το Θέατρο|εναλλ.=
Ως **Δελφικό τοπίο** χαρακτηρίζεται η περιοχή που εκτείνεται από τον αρχαιολογικό χώρο των Δελφών ως την Ιτέα, περιλαμβάνοντας τον ελαιώνα της Άμφισσας και την κοιλάδα του Πλειστού. 

## Περιγραφή του Δελφικού Τοπίου
Το Δελφικό τοπίο περιλαμβάνει μια έκταση που αρχίζει από τον αρχαιολογικό χώρο των Δελφών και καταλήγει στην Ιτέα. Στην αρχαιότητα η περιοχή αυτή περιλάμβανε την κοιλάδα όπου κυλούσαν οι ποταμοί Πλειστός και Ύλαιθος, και οι δύο σήμερα χείμαρροι. Στα σημεία όπου οι κοίτες των χειμάρρων αυτών στενεύουν πολύ προκαλούνται υπερχειλίσεις και πλημμύρες. 
Το βασικό χαρακτηριστικό της χλωρίδας της περιοχής είναι η θαμνώδης βλάστηση. Μεγάλο μέρος όμως, ίσως και η μισή επιφάνεια της έκτασης αυτής, καλύπτεται από ελαιώνες. 

Τα ελαιόδεντρα έχουν προέλθει από εμβολιασμό αγριελιών και ανήκουν στη γνωστή ποικιλία “Αμφίσσης”. Τα περισσότερα από τα δέντρα αυτά στον επονομαζόμενο "Ελαιώνα" είναι αιωνόβια, γεγονός που τα καθιστά προστατευόμενα. Το “Δελφικό τοπίο” θεωρείται άρρηκτα δεμένο, τόσο αισθητικά όσο  και αρχαιολογικά, με τον αρχαιολογικό χώρο των Δελφών. Για το λόγο αυτό έχει ανακηρυχθεί προστατευόμενη περιοχή από το 1981 (ΦΕΚ 551/τ.β./15-09-1981) και έχει οριοθετηθεί σε ζώνη προστασίας Α και Β από την αρχαιολογική υπηρεσία με κηρύξεις του 1991 και του 2012. Στη ζώνη προστασίας Α απαγορεύονται οι οικοδομικές και γεωργοκτηνοτροφικές δραστηριότητες, ενώ για κάθε παρέμβαση απαιτείται άδεια της Αρχαιολογικής Υπηρεσίας. Δυστυχώς, όμως, η ανακήρυξή του δεν απέτρεψε την καταστροφή μεγάλου μέρους του από πυρκαγιά τον Αύγουστο του 2013. Πενήντα με εξήντα χιλιάδες αιωνόβια δέντρα καταστράφηκαν και το Δελφικό τοπίο επλήγη ανεπανόρθωτα. Πρόσφατα έχει εκπονηθεί σχέδιο διαχείρισης του Δελφικού τοπίου με γνώμονα την αειφόρο ανάπτυξη, αλλά και την προστασία του.

## Παραπομπές


Κατηγορία:Αρχαιολογικοί τόποι
Svensk Elitfotboll

Η **Föreningen Svensk Elitfotboll** (SEF) εκπροσωπεί τα συμφέροντα των σουηδικών ομάδων ποδοσφαίρου που αγωνίζονται στις δύο υψηλότερες κατηγορίες της χώρας, την Άλσβενσκαν (Allsvenskan) και την Σούπερεταν (Superettan). Έδρα της οργάνωσης είναι το Μάλμε.

## Ιστορία
Η Svensk Elitfotboll ιδρύθηκε το 1928. Η οργάνωση, έργο της οποίας είναι η περαιτέρω του σουηδικού ποδοσφαίρου σε επίπεδο συλλόγων από αθλητική, οικονομική, εμπορική και διοικητική άποψη, εκπροσωπείται σε όλα τα μεγάλα συμβούλια και τις επιτροπές της Σουηδικής Ποδοσφαιρικής Ομοσπονδίας (SvFF). Λαμβάνει μέρος στην κατανομή των τηλεοπτικών δικαιωμάτων των πρωταθλημάτων. Από το 2006, τα δικαιώματα δώθηκαν στην Kentaro Group, ενώ στις αρχές του 2010 η σύμβαση παρατάθηκε.

Έπειτα από τη δημιουργία της Σούπερεταν το 2000, η SEF έχει 32 μέλη (16 σύλλογοι για κάθε κατηγορία). Με το μέσο δημοσίευσης SEF-Aktuellt η οργάνωση παρέχει πληροφορίες σχετικά με τις τρέχουσες εξελίξεις και ζητήματα. Το περιοδικό είναι προσανατολισμένο προς τα μέλη και τους εταίρους συνεργασίας, όπως οι διαιτητές, περιφερειακές ενώσεις, κ.λπ.

Από το 1992, η SEF έχει δεσμευτεί μαζί με τη Σουηδική Ποδοσφαιρική Ομοσπονδία, το Elitserieföreningen Damfotboll και την κρατική εταιρεία λοταρίας Svenska Spel, στο έργο με την ονομασία Tipselit για την προώθηση των ποδοσφαιρικών τμημάτων υποδομής. Κατά την ίδρυση του Συνδέσμου Ευρωπαϊκών Επαγγελματικών Ποδοσφαιρικών Ενώσεων το 1997 ήταν ένα από τα ιδρυτικά μέλη.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Σουηδία
Φινγκόλφιν

Ο **Φινγκόλφιν** είναι φανταστικός χαρακτήρας του Τζ. Ρ. Ρ. Τόλκιν.

Ήταν γιος του Φίνγουε και ο μεγαλύτερος από τα ετεροθαλή αδέλφια του Φέανορ, ιδρυτής του οίκου που κυβέρνησε τους Νόλντορ στη Μέση Γη. Πατέρας των Φίνγκον, Τούργκον, Αρέδελ και Αργού (ο τελευταίος δεν αναφέρεται πουθενά στο δημοσιευόμενο Σιλμαρίλλιον).

## Ιστορία
Ο Φινγκόλφιν γεννήθηκε την Εποχή των Δέντρων στο Βάλινορ, γιος του βασιλέα των Νόλντορ Φίνγουε και της Ίντις. Δεν είχε της καλύτερες σχέσεις με τον Φέανορ εξαιτίας των ψεμάτων του Μέλκορ, που ήταν η αιτία της εξορίας του.

Όταν έγινε η επανάσταση των Νόλντορ, αναγκάστηκε να ακολούθησει τον λαό του. Αν και δεν ήθελε να φύγει, πέρασε μέσα από τους πάγους που οδηγούσαν στη Μέση Γη, όταν ο Φέανορ έκαψε τα πλοία των Τελέρι. Έφτασε στα βόρια στο Μίθριμ.

Μετά τον θάνατο του Φέανορ, ο Μάεδρος, ο γιος του, παραιτήθηκε και έτσι ο Φινγκόλφιν ονομάστηκε Υψηλός Βασιλέας τον Νόλντορ.

Για σχεδόν 400 χρόνια πολιορκούσε την Άνγκμπαντ μετά την μάχη Ντάγκορ Μπράγκολαχ κι ο Φινγκόλφιν απελπίστηκε και έτσι πήγε μόνος στις πύλες της Άνγκμπαντ και προκάλεσε τον Μόργκοθ σε μονομαχία. Ο Σκοτεινός Άρχοντας κρατώντας το σφυρί του Κάτω Κόσμου άνοιξε λάκκους, όπου στο τέλος μετά από μάχη ο Φινγκόλφιν γλίστρησε σε έναν από αυτούς και ο Μόργκοθ τον πάτησε κι έτσι πέθανε.

Οι Αετοί όμως πήραν ό,τι έμεινε από το σώμα του σε ένα τύμβο κοντά στην Γκόντολιν, όπου ο Τούργκον έφτιαξε για τον πατέρα του. Το μίσος του Μόργκοθ όμως κατά του ίδιου και του οίκου του έμεινε, γιατί εφτά φορές τραυματίστηκε και μετά την μάχη κούτσαινε και ο πόνος δεν του έφυγε ποτέ.

Κατηγορία:Το Σιλμαρίλλιον (χαρακτήρες)
Κατηγορία:Φανταστικοί βασιλιάδες
Κατηγορία:Φανταστικά Ξωτικά
Σίμος Βλάχος

Ο **Σίμος Βλάχος** ήταν αξιωματικός του Ελληνικού Στρατού. 

Εντάχθηκε στην Δημοκρατική Άμυνα. Υπηρέτησε ως διοικητής της Σχολής Πεζικού από τον Ιούλιο του 1931 ως τον Αύγουστο του 1933. Ήταν υφυπουργός Δημοσίας Τάξεως στην κυβέρνηση Πλαστήρα από τις 13 Φεβρουαρίου 1945 ως τις 8 Απριλίου 1945.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υφυπουργοί Δημοσίας Ασφαλείας
Ορκ

Ένα **Όρκ** είναι ένα φανταστικό ανθρωποειδές πλάσμα που είναι μέρος μιας φανταστικής φυλής που μοιάζει με τα τελώνια. 

Ενώ η γενική έννοια των ορκ βασίζεται σε μια ποικιλία προϋπάρχουσας μυθολογίας, η κύρια αντίληψη των πλασμάτων προέρχεται από τα έργα φαντασίας του Τζ. Ρ. Ρ. Τόλκιν, ιδιαίτερα του Άρχοντα των Δαχτυλιδιών. Στα έργα του Τόλκιν, οι Ορκ είναι ένα εξωφρενικό, επιθετικό, απωθητικό και γενικά κακόβουλο είδος, το οποίο βρίσκεται σε πλήρη αντίθεση με την καλοήθη αγάπη των Ξωτικών και γενικά εξυπηρετεί μια κακή δύναμη.

## Εξωτερικοί σύνδεσμοι

* 9 milestones in orcs history. Wired magazine article
* RPG.NET Άρθρο για τα Όρκ

Κατηγορία:Μυθολογικά πλάσματα
Κατηγορία:Φανταστικά τέρατα
Βασίλειος Βοΐλας

Ο **Βασίλειος Βοΐλας** (21 Μαΐου 1884 - 1969) ήταν Έλληνας γιατρός και υπουργός.

## Βιογραφία
Γεννήθηκε στα Ιωάννινα το 1884. Σπούδασε ιατρική στα πανεπιστήμια της Αθήνας, της Λιψίας, του Μονάχου και του Βερολίνου και έπειτα των Παρισίων.
Την περίοδο 1918-35 ήταν διευθυντής παθολογικής κλινικής στο νοσοκομείο "Ευαγγελισμός".
Εφηύρε ιατρικά όργανα, όπως το ηχοσκόπιο και το υπερηχοσκόπιο, για την ακρόαση των ασθενών. Ήταν παντρεμένος με τη Θάλεια Στάλιου (1898-1987).

Υπηρέτησε ως υπουργός Υγιεινής στις κυβερνήσεις Βούλγαρη, Αρχιεπισκόπου Δαμασκηνού, Κανελλόπουλου και Υγιεινής και Κοινωνικής Προνοίας στην υπηρεσιακή κυβέρνηση του Ιωάννη Θεοτόκη, από τις 6 Ιανουαρίου 1950 ως τις 23 Μαρτίου 1950.

## Έργα
*"Ιατρικόν Θεραπευτικόν Εγκόλπιον"

## Εξωτερικοί σύνδεσμοι
*Βιογραφικό στη Ζωσιμαία Δημόσια Ιστορική Βιβλιοθήκη Ιωαννίνων, ανάκτηση 2015-10-22.

## Παραπομπές


Κατηγορία:Έλληνες υπουργοί Υγιεινής
Κατηγορία:Έλληνες ιατροί του 20ού αιώνα
Κατηγορία:Έλληνες υπουργοί Υγιεινής και Κοινωνικής Προνοίας
Κατηγορία:Έλληνες εφευρέτες
Κάμερον (κρατήρας)

Ο **Κάμερον** είναι μικρός κρατήρας πρόσκρουσης στη Σελήνη. Βρίσκεται επί του νοτιοδυτικού χείλους του κρατήρα Ταρούτιου. Το σχήμα του είναι κυκλικό και θυμίζει αυτό του φλιτζανιού, χωρίς άλλα αξιοσημείωτα χαρακτηριστικά. Παλαιότερα ονομάζονταν Ταρούτιος C.

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Στρατηγίς Βελεγράδας

Η **Στρατηγίς Βελεγράδας**, ήταν διοικητική διαίρεση, μικρό συνοριακό Θέμα, της Βυζαντινής Αυτοκρατορίας στην σημερινή Σερβία με πρωτεύουσα την Βελεγράδα, το σημερινό Βελιγράδι. 

Δημιουργήθηκε το 1096 με διορισμό στρατηγού στο κάστρο της πόλης και αποτελούσε τμήμα του μεγαλύτερου Θέματος Βουλγαρίας.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Σερβία
Τσάντγουικ (κρατήρας)

Ο **Τσάντγουικ** (*Chadwick*) είναι κρατήρας πρόσκρουσης διαμέτρου 30 χλμ. ο οποίος βρίσκεται στην αθέατη από τη Γη πλευρά της Σελήνης. Βρίσκεται στα νοτιοδυτικά του κρατήρα ντε Ρουά και παλαιότερα ονομάζονταν ντε Ρουά Χ. 

Το σχήμα του είναι περίπου κυκλικό και το χείλος του αιχμηρό. Το εσωτερικό τείχος του είναι κατάτι πλατύτερο στα νότια-νοτιοανατολικά, προσδίδοντας στον Τσάντγουικ ένα μικρό εξόγκωμα προς την πλευρά του ντε Ρουά. Δεν υπάρχουν ιδιαίτερα σημάδια διάβρωσης και η επιφάνεια στο εσωτερικό του δεν είναι ιδιαίτερα ομαλή.

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Στρατηγίς Ναϊσού και Βρανιτζόβης

Η **Στρατηγίς Ναϊσού και Βρανιτζόβης**, ήταν διοικητική διαίρεση, μικρό συνοριακό Θέμα, της Βυζαντινής Αυτοκρατορίας στην σημερινή Σερβία που περιλάμβανε την Ναϊσό και την Βρανίτζοβα. 

Αναφέρεται δούξ διοικητής το 1114 με διορισμό στρατηγού και αποτελούσε τμήμα του μεγαλύτερου Θέματος Βουλγαρίας. Το 1153 αναφέρεται, ο μετέπειτα αυτοκράτορας, Ανδρόνικος Α΄ Κομνηνός ότι διορίσθηκε δούξ της στρατηγίδος.

Διοικητής του θέματος αναφέρεται με τον τίτλο του δούξ ενώ κάποιο διάστημα περιελάμβανε και την Καστοριά.  Το θέμα περιελάμβανε τις δύο πόλεις με όλα τα παρακείμενα χωριά και οικισμούς στην Ροδόπη από τον Έβρο μέχρι τα κάστρα Στούμπιο και Χοτοβός.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Σερβίας
C2H6NF

* Ο γενικός χημικός τύπος C2H6NF μπορεί να αναφέρεται στα ακόλουθα πέντε (5) ισομερή θέσης:

# N-φθοραιθαναμίνη, με ημισυντακτικό τύπο CH3NHF.
# 1-φθοραιθαναμίνη με ημισυντακτικό τύπο CH3CHFNH2.
# 2-φθοραιθαναμίνη με ημισυντακτικό τύπο FCH2CH2NH2.
# Ν-μεθυλο-N-φθορομεθαναμίνη με ημισυντακτικό τύπο (CH3)2NF.
# Ν-μεθυλο-1-φθορομεθαναμίνη με ημισυντακτικό τύπο CH3NHCH2F.

Κατηγορία:Αποσαφηνίσεις χημικών τύπων
Νόμπελ (κρατήρας)

Ο **Νόμπελ** είναι κρατήρας πρόσκρουσης διαμέτρου 48 χλμ., ο οποίος βρίσκεται στην αθέατη από τη Γη πλευρά της Σελήνης. Βρίσκεται στο βόρειο όριο πελώριας περιοχής που καλύπτεται από τα *ejecta* που περιβάλουν την Ανατολική Θάλασσα (*Mare Orientale*). Στα νότια του σε μικρή απόσταση είναι ο μεγαλύτερων διαστάσεων κρατήρας Elvey και στα δυτικά-νοτιοδυτικά του ο κρατήρας Pease. 

Το σχήμα του Νόμπελ είναι κυκλικό και το χείλος του έχει σημάδια διάβρωσης. Τρεις μικροί κρατήρες επικαλύπτουν το βόρειο χείλος. Το εσωτερικό είναι σχετικά επίπεδο και καλύπτεται από πολυάριθμους μικροσοπικούς κρατήρες.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Λούτερ (κρατήρας)

Ο **Λούτερ** (*Luther*) είναι κρατήρας πρόσκρουσης διαμέτρου 10 χλμ. στη Σελήνη. Βρίσκεται στο βορειοδυτικό μέρος της Θάλασσας της Γαλήνης. Στα νότια-νοτιοανατολικά του είναι ο μεγάλος κρατήρας Ποσειδώνιος.

Το χείλος του κρατήρα, που ονομάστηκε έτσι προς τιμήν του Γερμανού αστρονόμου Καρλ Τέοντορ Ρόμπερτ Λούτερ (Karl Theodor Robert Luther), έχει κυκλικό σχήμα και μορφή που θυμίζει αυτή ενός φλιτζανιού, δίχως ενδείξεις ιδιαίτερης διάβρωσης.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Κλαρκ (σεληνιακός κρατήρας)

Ο **Κλαρκ** (*Clark*) είναι κρατήρας πρόσκρουσης διαμέτρου 49 χλμ. Βρίσκεται στην αθέατη από την Γη πλευρά της Σελήνης, ανάμεσα στους κρατήρες φαν Ντερ Βάαλς (στα νότια) και Πιτσέτι (στα βόρεια) Ονομάστηκε προς τιμήν του Αμερικανού αστρονόμου και κατασκευαστή τηλεσκοπίων Άλβαν Κλαρκ (Alvan Clark) καθώς και του υιού του Άλβαν Γκράχαμ Κλαρκ (Alvan Graham Clark). 

Ο κρατήρας έχει στενό εσωτερικό τείχος και κατά συνέπεια ευρύ πυθμένα. Το χείλος του είναι περίπου κυκλικό, αλλά σε διάφορα σημεία έχει υποστεί διάβρωση. Μικρός κρατήρας επικαλύπτει τη νότια πλευρά του χείλους και ζεύγος μικροσοπικών κρατήρων στην βορειοανατολική κορυφογραμμή. Στην δυτική-νοτιοδυτική πλευρά υπάρχει μικρό εξόγκωμα. Ο πυθμένας καλύπτεται από τα σημάδια μεταγενέστερων προσκρούσεων, όμως δεν έχει άλλα αξιόλογα χαρακτηριστικά.

## Δευτερεύοντες κρατήρες

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Ρόμπερτσον (κρατήρας)

Ο **Ρόμπερτσον** (*Robertson*) είναι κρατήρας πρόσκρουσης διαμέτρου 88 χλμ. Βρίσκεται στην αθέατη από τη Γη πλευρά της Σελήνης, στα νότια του παρομοίων διαστάσεων και χαρακτηριστικών κρατήρα Μπερκνερ. Σε μικρή απόσταση στα ανατολικά του Ρόμπερτσον είναι ο Χέλμεπργκ και στα νοτιοδυτικά ο Άλτερ.

Το εσωτερικό τείχωμά του είναι ένας πλατύς, σύνθετος σχηματισμός από πολλαπλές αναβαθμίδες. Το χείλος έχει σχήμα κατά προσέγγιση κυκλικό, αλλά με ακανόνιστο περίγραμμα εξαιτίας των αναβαθμίδων. Στο κέντρο του υπάρχει ανυψωμένο σημείο, το οποίο συνδέεται μέσω μιας τραχιάς έκτασης εδάφους με το βορειοανατολικό χείλος. Ανοιχτόχρωμο υλικό καλύπτει το νότιο μισό του κρατήρα.

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
ΜακΝτόναλντ (κρατήρας)

Ο **ΜακΝτόναλντ** (*McDonald*) είναι μικρός κρατήρας πρόσκρουσης οποίος βρίσκεται περίπου στο κέντρο της Θάλασσας των Βροχών (*Mare Imbrium*) στη Σελήνη. Το χείλος του είναι κυκλικό και το σχήμα του θυμίζει αυτό του φλιτζανιού. Δεν υπάρχουν ιδιαίτερα σημάδια διάβρωσης.

Βρίσκεται στα νοτιοανατολικά του κατάτι μεγαλύτερου κρατήρα Καρλίνι και έφερε το όνομα Καρλίνι Β μέχρι να μετονομασθεί από τη Διεθνή Αστρονομική Ένωση (International Astronomical Union, IAU).

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Στρατηγίς Βελεγράδας και Βρανιτζόβης

Η **Στρατηγίς Βελεγράδας και Βρανιτζόβης**, ήταν διοικητική διαίρεση, μικρό συνοριακό Θέμα, της Βυζαντινής Αυτοκρατορίας στην σημερινή Σερβία που περιλάμβανε την από κοινού διοίκηση των φρουρίων Βελεγράδα και Βρανίτζοβα. 

Αναφέρεται δούξ διοικητής των δύο φρουρίων το 1154-55. Αναφέρεται τον 12ο αιώνα, ο μετέπειτα αυτοκράτορας, Ανδρόνικος Α΄ Κομνηνός ότι διορίσθηκε δούξ της στρατηγίδος.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Σερβία
Νικόλαος Τομπάζης

Ο **Νικόλαος Τομπάζης** (1894 – 1986) ήταν Έλληνας φωτογράφος.
## Βιογραφικά στοιχεία
Γεννήθηκε στο κτίριο της ελληνικής πρεσβείας στην Αγία Πετρούπολη και ήταν γιος του διπλωμάτη Αλέξανδρου Τομπάζη και της Έλενας Μπαλτατζή. Από την πλευρά του πατέρα του καταγόταν από την παλιά υδραϊκή οικογένεια Τομπάζη και ήταν δισέγγονος του Μανώλη Τομπάζη ενώ από την πλευρά της μητέρας του καταγόταν από την οικογένεια Μπαλτατζή και ήταν εγγονός του Αριστείδη Μπαλτατζή, τραπεζίτη και δήμαρχου Βοσπόρου. Στα δεκαοκτώ του άρχισε να εργάζεται στην εταιρεία Rallis Bros και γι'αυτό το λόγο εγκαταστάθηκε στην Ινδία. Το 1945 συνταξιοδοτήθηκε και εγκαταστάθηκε μόνιμα στην Ελλάδα. Υπήρξε δεινός ορειβάτης και εκτροφέας σκύλων.

Ήταν παντρεμένος σε πρώτο γάμο με την Δέσποινα Ροδοκανάκη και σε δεύτερο με την Βιργινία Αλέξανδρου Μπενάκη. Από τον πρώτο του γάμο απέκτησε δύο παιδιά: τον Αλέξανδρο, αρχιτέκτονα, και την Ιωάννα Τομπάζη.

## Φωτογραφία
Από νεαρή ηλικία άρχισε να ασχολείται με την φωτογραφία. Το 1925 διοργάνωσε ορειβατική αποστολή στο όρος Σικίμ των Ιμαλαΐων, αποτέλεσμα της οποίας ήταν η έκδοση του «Account of a Photographic Expedition to the Southern Glaciers of Kangchenjunga in the Sikkim Himalaya». Από την δεκαετία του 1950 ασχολήθηκε με την αρχαιολογική φωτογραφία και σε συνεργασία με την αρχαιολογική εταιρεία παρακολούθησε τις ανασκαφές στο Ασκητάριο Ραφήνας και στη Βραυρώνα και τη Μερέντα που πραγματοποιούνταν από τους αρχαιολόγους Τάκη Θεοχάρη και Ιωάννη Παπαδημητρίου. Παράλληλα συνεργαζόταν με το υπουργείο Τουρισμού για την φωτογράφιση μνημείων. Το 1962 περιηγήθηκε στο Άγιο Όρος αποτυπώνοντας τις αρχιτεκτονικές λεπτομέρειες των Μονών καθώς και στιγμές από την καθημερινότητα των μοναχών. Κομμάτι της δουλειάς του στο Άγιο Όρος εκτέθηκε από το Βρετανικό Συμβούλιο σε έκθεση που διοργανώθηκε με τον τίτλο: «Νικολάου Τομπάζη, Φωτογραφική Έκθεση Αγίου Όρους».

Υπήρξε μέλος της Royal Photographic Society στο Λονδίνο καθώς και ταμίας της Photographic Society στην Καλκούτα. Είχε τιμηθεί με τη διάκριση του μέλους της Fédération de l’Art Photographique της Ελβετίας.

Το 1997 τα παιδιά του δώρισαν το αρχείο του, το οποίο αριθμεί περί τα 30.000 αρνητικά, στο Μουσείο Μπενάκη.
## Παραπομπές


Κατηγορία:Έλληνες φωτογράφοι
Νικολαος
Βούλα Παπαϊωάννου

Η **Βούλα Παπαϊωάννου** (1898 – 1990) ήταν Ελληνίδα φωτογράφος.
## Βιογραφικά στοιχεία
Γεννήθηκε στη Λαμία και ήταν κόρη του Θεοχάρη Παπαϊωάννου, αξιωματικού του στρατού, και της Αφροδίτης. Μεγάλωσε στην Αθήνα. Φοίτησε στη Σχολή Καλών Τεχνών και ασχολήθηκε με την φωτογραφία. Συνεργάστηκε με το Εθνικό Αρχαιολογικό Μουσείο για την φωτογράφιση εκθεμάτων του ενώ την περίοδο της Κατοχής συνεργάστηκε με την ελβετική επιτροπή του Διεθνούς Ερυθρού Σταυρού αποτυπώνοντας την καθημερινότητα των κατοίκων της ελληνικής πρωτεύουσας.

Το 1946 ανέλαβε την διεύθυνση του τμήματος φωτογραφίας της UNRA (United Nations Rehabilitation Relief, 1946 — 1950). Με την ιδιότητα αυτή ταξίδεψε σε όλη την Ελλάδα καταγράφοντας με τον φακό της πτυχές της μεταπολεμικής ζωής των κατοίκων της υπαίθρου. Υπήρξε ιδρυτικό μέλος της Ελληνικής Φωτογραφικής Εταιρείας. Το αρχείο της, αποτελούμενο από 12.500 αρνητικά, δωρήθηκε από την ίδια στο Μουσείο Μπενάκη, όπου και φυλάσσεται. Λευκώματα με φωτογραφίες της έχουν κυκλοφορήσει στην Ελλάδα και το εξωτερικό.

Απεβίωσε το 1990.

## Παραπομπές


Κατηγορία:Έλληνες φωτογράφοι
Αγγελική Ιονάτου

Η **Αγγελική Ιονάτου** (γνωστή διεθνώς ως *Angélique Ionatos*) (Αθήνα, 22 Ιουνίου 1954 - 7 Ιουλίου 2021) ήταν Eλληνίδα τραγουδίστρια, τραγουδοποιός και κιθαρίστρια. Πραγματικό όνομα: Αγγελική Ιωαννάτου. 

## Βιογραφία

Γεννημένη στην Αθήνα το 1954. Έκανε κυρίως καριέρα στη Γαλλία και μελοποίησε Έλληνες ποιητές ενώ έκανε γνωστή στους Γάλλους τη Σαπφώ. Πέθανε στις 7 Ιουλίου 2021 από σοβαρή ασθένεια.

## Δισκογραφία
* 1972 : *Résurrection* (με τον Φώτη Ιονάτο)
* 1975 : *Angélique et Photis Ionatos* (Βραβείο της Ακαδημίας Charles-Cros)
* 1979 : *Η παλάμη σου*
* 1981 : *Το δάσος των ανθρώπων*
* 1983 : *Ο Ήλιος ο ηλιάτορας*
* 1984 : *Μαρία Νεφέλη*
* 1985 : *Récital*
* 1988 : *Το Μονόγραμμα (του [[Οδυσσέας Ελύτης|Οδυσσέα Ελύτη]])*
* 1989 : *Archipel* (ανθολογία)
* 1991 : *Sappho de Mytilène* (με τη Νένα Βεντσάνου)
* 1992 : *Ο Έρωτα*
* 1994 : *Μια θάλασσα*
* 1996 : Ιουλίου λόγος
* 1997 : *Chansons nomades* (με τον Henri Agnel)
* 2000 : *D'un Bleu très noir*
* 2003 : *Angélique Ionatos canta Frida Kahlo : Alas Pa volar* (*Des ailes pour voler*)
* 2004 : *Anthologie* (Compilation)
* 2007 : *Eros y muerte*
* 2009 : *Comme un jardin la nuit* (ντουέτο με την Κατερίνα Φωτεινάκη)
* 2015 : *Reste la lumière*

## Εξωτερικοί σύνδεσμοι
* Βιογραφία και δισκογραφία
* Le Mondomix d'Angélique Ionatos

## Παραπομπές


Κατηγορία:Γαλλίδες τραγουδίστριες
Κατηγορία:Ελληνίδες τραγουδίστριες
Κόσμος 11

Ο **Κόσμος 11** (, γνωστός και ως **DS-A1 No.1**) ήταν σοβιετικός δορυφόρος επίδειξης τεχνολογίας ο οποίος εκτοξεύτηκε το 1962. Ήταν ο ενδέκατος δορυφόρος που έφερε την ονομασία "κόσμος" και ο τέταρτος του προγράμματος Ντνιεπροπετρόφσκ Σπούτνικ που τέθηκε με επιτυχία σε τροχιά, μετά τους Κόσμος 1, Κόσμος 6 και Κόσμος 8. Κύριος σκοπός της αποστολής ήταν η δοκιμή τεχνολογιών για μελλοντικούς στρατιωτικούς δορυφόρους.
## Αποστολή
Εκτοξεύτηκε με πύραυλο Κόσμος-2I 63S1  από το κοσμοδρόμιο του Καπούστιν Γιαρ στις 20 Οκτωβρίου 1962 (04:00 UTC). Τέθηκε επιτυχώς σε χαμηλή περιγήινη τροχιά και παρέμεινε στο διάστημα μέχρι και την 18 Μαΐου 1964 που καταστράφηκε στην ατμόσφαιρα. Ήταν ο πρώτος από επτά δορυφόρους τύπου DS-A1 που στάλθηκαν στο διάστημα.

## Δείτε επίσης
* Διαστημικές αποστολές το 1962

## Παραπομπές


Κατηγορία:Δορυφόροι Κόσμος
Κατηγορία:Πρόγραμμα Ντνιεπροπετρόφσκ Σπούτνικ
Κατηγορία:Διαστημικές αποστολές το 1962
Discoverer 36

Ο **Discoverer 36** ή **Corona 9029** ήταν Αμερικανικός κατασκοπευτικός δορυφόρος που εκτοξεύτηκε το 1961. Ήταν τύπου KH-3 Corona και βασίζονταν σχεδιαστικά στο στάδιο πυραύλου Agena-B. Ήταν ο τελευταίος δορυφόρος αυτού του τύπου που τέθηκε σε τροχιά, ο τελευταίος που ολοκλήρωσε την αποστολή του και ταυτόχρονα η πιο επιτυχημένη αποστολή του όλου προγράμματος.

## Αποστολή
Εκτοξεύτηκε από την Αεροπορική Βάση Βάντενμπεργκ στις 12 Δεκεμβρίου 1961 (20:40 UTC) με πύραυλο Thor DM-21 Agena-B. Αφού τέθηκε σε τροχιά έλαβε την ονομασία Χάρβαρντ *1961 Alpha Kappa 1*. Με τον ίδιο πύραυλο τέθηκε σε τροχιά και ο OSCAR 1, ο πρώτος ραδιοερασιτεχνικός δορυφόρος.

Ο Discoverer 36 μπήκε σε χαμηλή περιγήινη τροχιά με περίγειο 223 χλμ., απόγειο 445 χλμ., κλίση 81,1 μοιρών και τροχιακή περίοδο 91,2 λεπτών. Η ολική μάζα του ήταν 1150 kg και κύριο όργανό του ήταν μία πανοραμική κάμερα εστιακού μήκους 61 cm με μέγιστη ανάλυση 7,6 m. Οι φωτογραφίες καταγράφηκαν σε φιλμ των 70 mm το οποίο επέστρεψε στην Γη με την κάψουλα επανεισόδου τέσσερις ημέρες μετά από την εκτόξευση. Ο Discoverer παρέμεινε σε τροχιά μέχρι και την 8η Μαρτίου 1962, οπότε και καταστράφηκε στην ατμόσφαιρα.

## Δείτε επίσης
* Διαστημικές αποστολές το 1961

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1961
Κόσμος 1

**Κόσμος 1** (, άλλες ονομασίες: **DS-2 No.1**, στη Δύση περιστασιακά αναφέρεται και ως **Σπούτνικ 11**) ήταν σοβιετικός δορυφόρος επίδειξης τεχνολογίας και μελέτης της ιονόσφαιρας. Εκτοξεύτηκε το 1962 και ήταν ο πρώτος του προγράμματος Ντνιεπροπετρόφσκ Σπούτνικ που τέθηκε με επιτυχία σε τροχιά καθώς και ο πρώτος δορυφόρος της ΕΣΣΔ που έφερε την ονομασία "Κόσμος" (*Σύμπαν*). Επρόκειτο για τον πρώτο από δύο δορυφόρους τύπου DS-2, που ήταν παραλλαγές μικρότερων διαστάσεων των DS-1.

## Αποστολή
Εκτοξεύτηκε με πύραυλο Κόσμος-2Ι 63S1 από το κοσμοδρόμιο του Καπούστιν Γιαρ στις 16 Μαρτίου 1962 (11:59 UTC). Επρόκειτο για την τρίτη εκτόξευση με πύραυλο αυτού του τύπου, αλλά μόλις την πρώτη επιτυχημένη. Τέθηκε σε χαμηλή περιγήινη τροχιά με περίγειο 207 km, απόγειο 649 km, κλίση 49 μοιρών και τροχιακή περίοδο 93,1 λεπτών. Κύριοι στόχοι ήταν η μέτρηση των επιδόσεων του πυραύλου-φορέα και η διεξαγωγή επιστημονικής έρευνας στην ιονόσφαιρα.

Αφού ολοκλήρωσε επιτυχώς την αποστολή του, καταστράφηκε στην ατμόσφαιρα στις 25 Μαΐου

## Δείτε επίσης
* Διαστημικές αποστολές το 1962

## Παραπομπές


Κατηγορία:Δορυφόροι Κόσμος
Κατηγορία:Πρόγραμμα Ντνιεπροπετρόφσκ Σπούτνικ
Κατηγορία:Διαστημικές αποστολές το 1962
Discoverer 37

Ο  **Discoverer 37** ή **Corona 9030** ήταν Αμερικανικός κατασκοπευτικός δορυφόρος ο οποίος καταστράφηκε κατά τη εκτόξευση του το 1962. Ήταν ο τελευταίος από τους δορυφόρους KH-3 Corona, που βασίζονταν στο στάδιο πυραύλου Agena-B.

## Αποστολή
Η εκτόξευσή του έλαβε χώρα στην Αεροπορική Βάση Βάντενμπεργκ στις 13 Ιανουαρίου 1962 (21:41 UTC) με πύραυλο-φορέα Thor DM-21 Agena-B,  όμως δεν τέθηκε σε τροχιά.

Στόχος της αποστολής του ήταν να μπει σε χαμηλή περιγήινη τροχιά, ώστε να καταγράψει οπτικό υλικό το οποίο θα επέστρεφε πίσω στην Γη με κάψουλα επανεισόδου. Η ολική μάζα του δορυφόρου ήταν 1.1150 kg, ήταν δε εφοδιασμένος με πανοραμική κάμερα εστιακού μήκους 61 cm και μέγιστης ανάλυσης 7,6 m.

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1962
Fast Auroral Snapshot Explorer

Ο **Fast Auroral Snapshot Explorer** (**FAST**) είναι δορυφόρος που εκτόξευσε η NASA προκειμένου να διεξαχθεί έρευνα στον χώρο της φυσικής του πλάσματος. Είναι ο δεύτερος δορυφόρος του Προγράμματος Small Explorer και κατασκευάστηκε στο Κέντρο Διαστημικών Πτήσεων Γκόμπαρντ (Goddard Space Flight Center) της NASA.

## Αποστολή
Εκτοξεύτηκε στις 21 Αυγούστου 1996 από την Αεροπορική Βάση Βάντενμπεργκ με πύραυλο Pegasus XL. Τα πρώτα τρία χρόνια λειτουργίας του ήταν υπό την διαχείριση του Γκόμπαρντ, αλλά στην συνέχεια ο έλεγχος πέρασε στο Εργαστήριο Διαστημικών Επιστημών (Space Sciences Laboratory) που ανήκει στο Πανεπιστήμιο της Καλιφόρνιας, Μπέρκλεϋ.

Ο FAST δημιουργήθηκε για να μελετηθούν και να μετρηθούν φαινόμενα που σχετίζονται με το Σέλας και παρατηρούνται και στους δύο Πόλους της Γης. Παρόλο που το όργανο για το Πείραμα Ηλεκτρικού Πεδίου έπαψε να λειτουργεί το 2002, ο υπόλοιπος επιστημονικός εξοπλισμός παρέμεινε ενεργός χωρίς προβλήματα μέχρι και το τέλος της επιστημονικής αποστολής την πρωτομαγιά του 2009. Various engineering tests were conducted afterward.

## Επιστημονικός εξοπλισμός
* Electrostatic Analyzers (ESA) - μέτρηση της κατανομής ηλεκτρονίων και ιόντων.
* Time-of-flight Energy Angle Mass Spectrograph (TEAMS) - μέτρηση της τρισδιάστατης κατανομής των κυριότερων ειδών ιόντων.
* Tri-Axial Fluxgate and Search-coil Magnetometers - μέτρηση του μαγνητικού πεδίου.
* Electric Field and Langmuir Probe Experiment - μέτρηση δεδομένων του ηλεκτρικού πεδίου, της πυκνότητας του πλάσματος και της θερμοκρασίας.

## Παραπομπές


## Εξωτερικοί σύνδεσμοι

* FAST website by the University of California Berkeley 
* FAST Education & Public Outreach website 
* FAST website by NASA's Science Mission Directorate 
* FAST website (archived) by NASA's Goddard Space Flight Center 

Κατηγορία:Πρόγραμμα Small Explorer
Κατηγορία:Διαστημικές αποστολές το 1996
Κατηγορία:Πρόγραμμα Explorer
Πρόγραμμα Small Explorer

Το  **Πρόγραμμα Small Explorer** (**Small Explorer program**, **SMEX**) είναι ένα εγχείρημα στα πλαίσια της NASA το οποίο έχει σαν στόχο την χρηματοδότηση ερευνητικών διαστημικών αποστολών που δεν θα κοστίζουν περισσότερο από 120 εκατομμύρια δολάρια, ώστε να επεκταθεί το ευρύτερο πρόγραμμα Explorer. Το εγχείρημα Small Explorer ξεκίνησε το 1989.

## Ιστορικό
Οι τρεις αρχικές αποστολές του προγράμματος στάλθηκαν στο διάστημα την περίοδο 1992–1998. Η δεύτερη ομάδα αποστολών αποτελούνταν από δύο σκάφη που στάλθηκαν στο διάστημα το 1998 και το 1999. Μέχρι αυτό το σημείο την διαχείρισή τους είχε αναλάβει το Γραφείο Προγράμματος Small Explorer (Small Explorer Project Office) του Κέντρου Διαστημικών Πτήσεων Γκόμπαρντ (Goddard Space Flight Center, GSFC) της NASA. Στις αρχές του 1999 το εν λόγω γραφείο έκλεισε και έτσι η αμερικανική διαστημική υπηρεσία έδωσε την δυνατότητα ελεγχου κάθε αποστολής από τον Κύριο Ερευνητή πίσω από αυτήν, υπό την επίβλεψη του GSFC Explorers Project.

## Κατάλογος αποστολών

## Παραπομπές


## Εξωτερικοί σύνδεσμοι

* Small Explorers Missions - Goddard Space Flight Center 
* Explorer Program Satellites - National Space Science Data Center 
* SMEX-series satellites - Colorado State University 

Κατηγορία:Πρόγραμμα Small Explorer
NGC 323

μικρογραφία|Εικόνα του γαλαξία NGC 323

Ο **[[Νέος Γενικός Κατάλογος|NGC]] 323** είναι ελλειπτικός γαλαξίας ο οποίος απέχει περίπου 329 εκατομμύρια έτη φωτιός και βρίσκεται στον αστερισμό Φοίνικα.

Τον ανακάλυψε ο αστρονόμος Τζων Χέρσελ (John Herschel) στις 3 Οκτωβρίου 1834.

## Αναφορές

0323
03374
Κατηγορία:Φοίνιξ (αστερισμός)
Κατηγορία:Ελλειπτικοί γαλαξίες
Σαμουήλ Ιωσήφ Άγκνον

Ο **Σαμουήλ Ιωσήφ Άγκνον** (**Shmuel Yosef Agnon**, 17 Ιουλίου 1888 – 17 Φεβρουαρίου 1970) ήταν βραβευμένος με Νόμπελ Λογοτεχνίας Ισραηλινός συγγραφέας και ανανεωτής της εβραϊκής γλώσσας.

Ξεκίνησε να γράφει, νεαρός ακόμα, ποιήματα και διηγήματα στα εβραϊκά. Το 1912 έκανε την πρώτη του δημοσίευση, το μυθιστόρημα *[[Και το άδικο θα γίνει δίκαιο]]*, στο οποίο περιγράφει από τις αρχές του τον εβραϊκό κόσμο. Το 1966 μοιράστηκε το Νόμπελ Λογοτεχνίας με τη Νέλλυ Ζαχς.

## Επιλογή έργων
**Agunot*, 1908
**Vehaya Ha'akov Lemishor*, 1912
**Hachnasat Kalla*, 1931
**Sippur Pashut*, 1935
**Ore'ah Noteh Lalun*, 1938
**Tmol Shilshom*, 1945

## Παραπομπές


## Ξενόγλωσση βιβλιογραφία
* Arnold J. Band, *Nostalgia and nightmare : a study in the fiction of S.Y. Agnon*, Berkeley and Los Angeles : University of California Press, 1968.
*Gershon Shaked, *Shmuel Yosef Agnon: A Revolutionary Traditionalist*. New York University Press, 1989.
* Anne Golomb Hoffman, *Between Exile and Return: S.Y. Agnon and the Drama of Writing*, New York: SUNY, 1991. ISBN 0-7914-0541-9.
* Nitza Ben-Dov, *[http://books.google.com/books?id=0XnPnQqebRoC&pg=PA2&lpg=PA2&dq=*+Nitza+Ben-Dov:+%27%27Agnon%27s+art+of+indirection:+Uncovering+latent+content+in+the+fiction+of+S.Y+Agnon%27%27&source=bl&ots=7qcNPIG4an&sig=eaiHFkMf3iiEuEyz5_byJsAMyq0&hl=en&ei=9vm6Tcn_B6XW0QG43_TPBQ&sa=X&oi=book_result&ct=result&resnum=2&ved=0CB0Q6AEwAQ#v=onepage&q&f=false Agnon's art of indirection: Uncovering latent content in the fiction of S.Y Agnon]*, Brill, (Leiden). 1993. ISBN 90-04-09863-1.
* Amos Oz, *[http://press.princeton.edu/titles/6789.html The Silence of Heaven: Agnon's Fear of God]*, Princeton University Press, 2000.
*
* Yaniv Hagbi, *Language, Absence, Play: Judaism and Superstructuralism in the Poetics of S. Y. Agnon*, Syracuse: Syracuse University Press, 2009.
* Ilana Pardes, *Agnon's Moonstruck Lovers: The Song of Songs in Israeli Culture*, Seattle: University of Washington Press, 2013.
* Ahuva Feldman, "Consciousness of time and mission in S. Y. Agnon's *Shira*. *Hebrew Studies* 50 (2009) 339-381.
* Marc Bernstein, Midrash and marginality: The *Agunot* of S. Y. Agnon and Devorah Baron. *Hebrew Studies* 42:7-58.

## Εξωτερικοί σύνδεσμοι

* Biography of Shmuel Yosef Agnon (Jewish Agency for Israel)
* Archive of Midrash Agnon course on 5 short stories from Agnon House and WebYeshiva.org.
* Archive of course on Agnon's novella "Tehilla" broadcast from Agnon House and WebYeshiva.org.
* Shiri Lev Ari: S.Y. Agnon's relatives: The East Jerusalem Nashashibis (Ha'aretz, July 10, 2006)
* Dan Laor: Agnon's biographer describes his long journey home
* Photo
*Biography
* Jewish Renaissance Pioneers: Shmuel Yosef Agnon
* Agnon's Nobel Prize Speech

Κατηγορία:Ισραηλινοί λογοτέχνες
Κατηγορία:Εβραίοι συγγραφείς
Κατηγορία:Βραβευμένοι με Νόμπελ Λογοτεχνίας
Κατηγορία:Ισραηλινοί νομπελίστες
Κέρτις (κρατήρας)

Ο **Κέρτις** (*Curtis*) είναι μικροσκοπικός σεληνιακός κρατήρας πρόσκρουσης ο οποίος βρίσκεται στην δυτική περιοχή της Θάλασσας των Κρίσεων (*Mare Crisium*). Είναι στα ανατολικά του κρατήρα Πικάρ. Το σχήμα του είναι κυκλικό και θυμίζει αυτό του φλιτζανιού, χωρίς άλλα αξιόλογα χαρακτηριστικά. Παλαιότερα ονομάζονταν Πικάρ Ζ.

## Βιβλιογραφία
* 
* 
* 
* 
* 
* 
* 
* 
* 
* 
* 
* 

Κατηγορία:Κρατήρες Σελήνης
Τζον Τόμας (καλαθοσφαιριστής)

Ο **Τζον Τόμας**, αγγ.: *John Thomas*, (Μινεάπολη, 8 Σεπτεμβρίου 1975) είναι Αμερικανός πρώην καλαθοσφαιριστής ο οποίος αγωνιζόταν στην θέση του πάουερ φόργουορντ.

## Σταδιοδρομία
Ο Τόμας ξεκίνησε να αγωνίζεται από το λύκειο του Ρούζβελτ στην γενέτειρα του και φοίτησε στο κολέγιο της Μινεσότα από το 1993 ως το 1997. Στην τετραετία αυτή, είχε μέσους όρους 7,1 πόντων και 5,1 ριμπάουντ.

Επιλέχθηκε από τους Νιου Γιορκ Νικς στην 25η θέση των ντραφτ του 1997 και μαζί με τρεις ακόμη καλαθοσφαιριστές ανταλλάχθηκε με τρεις παίκτες των Μπόστον Σέλτικς. Τον Φεβρουάριο του 1998, δόθηκε στους Τορόντο Ράπτορς ως μέρος μιας πολλαπλής ανταλλαγής αθλητών.

Στις αρχές της νέας χιλιετίας, πέρασε από ομάδες της Δομινικανής Δημοκρατίας, της Κίνας, της Ισπανίας και του CBA, πριν υπογράψει το 2004 στους Μινεσότα Τίμπεργουλβς, με τους οποίους αγωνίστηκε σε 44 παιχνίδια με μέσους όρους 2,5 πόντων και 2,2 ριμπάουντ.

Την επόμενη σεζόν, υπέγραψε στους Μέμφις Γκρίζλις, αλλά μετά από τρεις συμμετοχές μεταγράφηκε στους Ατλάντα Χοκς. Εκεί παρέμεινε για δύο μήνες, αγωνιζόμενος σε έντεκα παιχνίδια, πριν ολοκληρώσει την χρονιά στους Νιου Τζέρσεϊ Νετς παίζοντας σε δύο ακόμη αγώνες.

Το 2009, συμφώνησε με την ισραηλινή Χαποέλ Ολόν, με την οποία είχε 12,8 πόντους και 8,6 ριμπάουντ ανά αγώνα. Ακολούθησε η μεταγραφή του στον Άρη Θεσσαλονίκης, τον Ιανουάριο του 2011. Με τους "κίτρινους" αγωνίστηκε σε δώδεκα ματς πετυχαίνοντας 100 πόντους, με μέσο όρο 8,3 ανά αγώνα.

Μετά το πέρασμα του από την Χαποέλ Ιερουσαλήμ και την κορεάτικη Τζεοντζού Εγκίς, αποσύρθηκε από την ενεργό δράση και έχει αναλάβει την θέση του εθνικού συντονιστή για την λίγκα των Ultimate Hoops των ΗΠΑ.

## Παραπομπές


## Πηγές
* John Thomas NBA Stats | Basketball-Reference.com
* John Thomas Stats, Bio - ESPN
* John Thomas Stats | College Basketball

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές Χάποελ Ολόν
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Κολοράντο 14ερς
Κατηγορία:Πάουερ φόργουορντ
NGC 324

Ο **[[Νέος Γενικός Κατάλογος|NGC]] 324** είναι σπειροειδής γαλαξίας που απέχει περίπου 143 εκατομμύρια έτη φωτός από την Γη και βρίσκεται στον αστερισμό Φοίνιξ. Τον ανακάλυψε ο αστρονόμος Τζων Χέρσελ στις 23 Οκτωβρίου 1835.

## Αναφορές

0324
03416
Κατηγορία:Φοίνιξ (αστερισμός)
Κατηγορία:Σπειροειδείς γαλαξίες
Ένωση Επαγγελματικού Ποδοσφαίρου (Βουλγαρία)

Η **Βουλγαρική Ένωση Επαγγελματικού Ποδοσφαίρου** (βουλγαρικά: Българската професионална футболна лига, БПФЛ) αποτελεί συνεταιρισμό και απαρτίζεται από τις αθλητικές εταιρείες που συμμετέχουν στις επαγγελματικές ποδοσφαιρικές διοργανώσεις της Βουλγαρίας. Ιδρύθηκε το 1991 και είναι υπεύθυνη για τη διεξαγωγή του ανώτατου πρωταθλήματος της ανώτατης ποδοσφαιρικής κατηγορίας, της Α Φουτμπόλνα Γκρούπα (А Футболна Група), του Κύπελλο Βουλγαρίας (купата на България) και του Σούπερ Καπ Βουλγαρίας (суперкупата на България).

Οι κύριοι στόχοι της ένωσης είναι να στηρίξει την ανάπτυξη του επαγγελματικού ποδοσφαίρου και την ανύψωση του επιπέδου του, καθώς και την οργάνωση και διεξαγωγή του εθνικού σπορ ημερολόγιο στο ποδόσφαιρο. Τα μέσα για την επίτευξη των στόχων αυτών είναι τα εξής: διοργάνωση αγώνων, παροχή βοήθειας στα μέλη της για την επίτευξη βέλτιστων συνθηκών για την επαγγελματική σταδιοδρομία των ποδοσφαιριστών, να ενημερώνει τα μέλη της όσον αφορά τις σύγχρονης έννοιες και μεθοδολογίες για την ανάπτυξη του ποδοσφαίρου, να ενισχύσει και να αυξήσει το επίπεδο της τόσο στη χώρα όσο και στο εξωτερικό και να έρχεται σε επαφή με τους αντίστοιχους οργανισμούς στο εσωτερικό και στο εξωτερικό. Η ένωση συγκεντρώνει χρήματα από: συνδρομές των μελών, τα έσοδα από τις αθλητικές εκδηλώσεις, χορηγίες, δωρεές, διαφημίσεις και άλλες νόμιμες τρόπους. PFL αποδεκτή οικονομική, υλική και οργανωτική υποστήριξη από το κράτος, τους δήμους, δημόσιους οργανισμούς, εταιρείες και άλλους φορείς για την ανάπτυξη του ποδοσφαίρου. Λειτουργεί προς το δημόσιο συμφέρον για την ανάπτυξη του επαγγελματικού ποδοσφαίρου και αύξηση του επιπέδου του στη Βουλγαρία, στο πλαίσιο του εθνικού συστήματος φυσικής αγωγής.

Συσπειρώνει τους ποδοσφαιρικούς συλλόγους των επαγγελματικών ενώσεων, εκπροσωπεί τα συμφέροντα των μελών της ενώπιον των αρχών της εθνικής ομοσπονδίας, οργανώνει και διαχειρίζεται υα πρωταθλήματα ποδοσφαίρου με απόφαση της εκτελεστικής επιτροπής της Βουλγαρικής Ποδοσφαιρικής Ένωσης (БФС), σύμφωνα με τους όρους και τις προϋποθέσεις που καθορίζονται στους εσωτερικούς κανονισμούς της εθνικής ομοσπονδίας για τα πρωταθλήματα, υποστηρίζει ποδοσφαιρικούς συλλόγους στην αδειών, την ανάθεση και την μεταφορά τους παίκτες, καθώς και την προετοιμασία και την υλοποίηση της κεντρικής συμβάσεις για την πώληση των διαφημιστικών και τηλεοπτικών δικαιωμάτων στις συνεδριάσεις των επαγγελματικών ομάδων, συμμετέχει με εκπροσώπους της στις μόνιμες επιτροπές της εθνικής ομοσπονδίας. Από τις 27 Ιουλίου του 2007 έως και το 2012 ήταν μέλος της EPFL.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Βουλγαρία
NGC 325

Ο **[[Νέος Γενικός Κατάλογος|NGC]] 325** είναι σπειροειδής γαλαξίας ο οποίος απέχει 226 εκατομμύρια έτη φωτός από την Γη και βρίσκεται στον αστερισμό Κήτος.

Τον ανακάλυψε ο Γερμανός αστρονόμος Άλμπερτ Μαρτ (Albert Marth) στις 27 Σεπτεμβρίου 1864.

## Αναφορές

0325
03454
Κατηγορία:Σπειροειδείς γαλαξίες
Κατηγορία:Κήτος (αστερισμός)
Arp 299

Το **Arp 299** (μέρη του ονομάζονται **IC 694** και **NGC 3690**) είναι ζεύγος συγκρουόμενων ραβδωτών ακανόνιστων γαλαξιών το οποίο βρίσκεται στον αστερισμό της Μεγάλης Άρκτου και απέχει περίπου 134 εκατομμύρια έτη φωτός από την Γη.

Η αλληλεπίδραση ανάμεσα στους δύο γαλαξίες έχει δημιουργήσει πολλές νέες περιοχές γενέσεως νέων αστέρων.  Έχουν ανιχνευθεί οκτώ υπερκαινοφανείς στο Arp 299, οι SN 1992bu, SN 1993G, SN 1998T, SN 1999D στον NGC 3690 και οι SN 1990al, SN 2005U, SN2010O και SN2010P στον IC 694.

## Δείτε επίσης
* Γαλαξίες Κεραίες
* NGC 4676

## Παραπομπές


## Εξωτερικοί σύνδεσμοι

Κατηγορία:Αντικείμενα NGC
Κατηγορία:Αντικείμενα IC
Κατηγορία:Γαλαξίες Arp
Κατηγορία:Μεγάλη Άρκτος
Αγωνίσματα σαλπιγκτών και κηρύκων των αρχαίων ολυμπιακών αγώνων

Το **αγώνισμα των κηρύκων** και το **αγώνισμα των σαλπιγκτών**  ήταν ειδικά αγωνίσματα στους ολυμπιακούς αγώνες της αρχαιότητας.

## Περιγραφή
Τελούνταν κατά την πρώτη ημέρα της διοργάνωσης, και οι νικητές σε αυτά αποκτούσαν το προνόμιο να αναγγέλλουν τους αθλητές και νικητές των μετέπειτα αγωνισμάτων, καθώς και να σαλπίζουν κατά τις διάφορες τελετές της διοργάνωσης. Διοργανώθηκαν για πρώτη φορά το 396 π.Χ. κατά τους 96ους ολυμπιακούς αγώνες της αρχαιότητας, ωστόσο οι νικητές δεν είχαν το ίδιο κύρος με τους αθλητές των άλλων ολυμπιακών αγωνισμάτων.Ανάμεσα στους νικητές των αγωνισμάτων αυτών κυρίαρχη μορφή ήταν ο Ηρόδωρος ο Μεγαρεύς, ο οποίος από το 328 π.Χ. έως και το 292 π.Χ. έγινε ολυμπιονίκης 10 φορές στο αγώνισμα των σαλπιγκτών, και ένας από τους πλέον πολυνίκεις ολυμπιονίκες γενικότερα.

Άλλα μη καθαρά αθλητικά αγωνίσματα διοργανώθηκαν κατά το 67 π.Χ. όταν ο Ρωμαίος αυτοκράτορας Νέρωνας τέλεσε αγώνες τραγωδών και αγώνες κιθαρωδών στα οποία ανακηρύχθηκε ως ο νικητής.

## Κατάλογος νικητών

### Σαλπιγκτές
Οι γνωστοί νικητές του αγωνίσματος σαλπιγκτών στους αρχαίους ολυμπιακούς αγώνες:

### Κήρυκες
Οι γνωστοί νικητές του αγωνίσματος κηρύκων στους αρχαίους ολυμπιακούς αγώνες:

## Παραπομπές


Κατηγορία:Αρχαίοι Ολυμπιακοί Αγώνες
Κατηγορία:Αρχαία ελληνικά ειδικά αγωνίσματα
Αμερικάνικο Ορφανοτροφείο Σύρου

thumb|Ηχητικό απόσπασμα της Ευτυχίας Βλάχου και του Ευθύμιου Βλάχου για το αμερικάνικο ορφανοτροφείο στην  Ερμούπολη
To 1923 μετά την Μικρασιατική καταστροφή, πολλά ορφανά παιδιά φιλοξενήθηκαν στο νεοσύστατο **Αμερικάνικο Ορφανοτροφείο Σύρου**. Το ορφανοτροφείο στεγάζονταν στην Ερμούπολη κοντά στους πρόποδες του λόφου «Αυγό» και για την ανέγερση του απαλλοτριώθηκε μεγάλη έκταση. Χτίστηκαν τρεις μεγάλες οικοδομές αρρένων, θηλέων και προσωπικού, όλα με έξοδα του αμερικανικού φιλανθρωπικού ιδρύματος "Near East Relief Foundation". Οι μορφωτικές υπηρεσίες του  Ορφανοτροφείου ήταν ποικίλες και πρότυπες για τα δεδομένα της εποχής. Λειτούργησε μέσα εξατάξιο και διθέσιο σχολείο, όπως και ξεχωριστά ειδικευμένα τμήματα για την επαγγελματική αποκατάσταση των τροφίμων (κέντημα, βιβλιοδεσία, η τέχνη του παπουτσή κ.λπ.). Στα παιδιά δίνονταν η ευκαιρία αργότερα να σπουδάσουν στο γυμνάσιο και στο πανεπιστήμιο του νησιού. Πολλές μαρτυρίες προσφύγων πρώτης και δεύτερης γενιάς που μαθήτευσαν εκεί μιλούν για το υψηλό επίπεδο στην εκπαίδευση, στην ιατροφαρμακευτική περίθαλψη και στην υγιεινή. Το ίδρυμα λειτούργησε μέχρι και το 1929, ενώ αργότερα έγινε στρατόπεδο. Σήμερα εκθέτονται φωτογραφίες και εκθέματα από την καθημερινή ζωή του ιδρύματος, σε ένα μικρό μουσειακό χώρο μέσα στο στρατόπεδο.

## Παραπομπές - σημειώσεις


Κατηγορία:Ιστορία της Σύρου
Κατηγορία:Ορφανοτροφεία στην Ελλάδα
Κατηγορία:Κτίρια και κατασκευές στη Σύρο
Κατηγορία:Ερμούπολη
Χρήστος Παπανικολάου (καλαθοσφαιριστής)

Ο **Χρήστος Παπανικολάου**, γεννημένος στην Θεσσαλονίκη στις 10 Ιανουαρίου 1985, είναι Έλληνας διεθνής καλαθοσφαιριστής. Έχει ύψος 1,90 m και αγωνίζεται στην θέση του πόιντ γκαρντ με την ομάδα της ΑΕ Λάρισας.

## Καριέρα
Ο Παπανικολάου ξεκίνησε να αγωνίζεται από τις ακαδημίες του Άρη Θεσσαλονίκης και αγωνίστηκε με την ανδρική ομάδα των "κίτρινων" την 1 Φεβρουαρίου 2003 στην εκτός έδρας νίκη του Άρη κατά του Ιωνικού Ν.Φ. με 85-101. Πιο πριν, είχε συμμετάσχει σε 15 αγώνες της εθνικής ομάδας παίδων, με καλύτερη του εμφάνιση αυτήν κατά της ομάδας του Ισραήλ, όπου η Ελλάδα κέρδισε με 106-75 για το πανευρωπαϊκό πρωτάθλημα του 2001, με τον Παπανικολάου να σημειώνει 17 πόντους.

Το καλοκαίρι του 2003 υπέγραψε στην ομάδα των Τρικάλων, με την οποία αγωνίστηκε στη Β΄ Εθνική κατηγορία σε 25 αγώνες πετυχαίνοντας 212 πόντους.

Τον Ιούλιο του 2005, συμμετείχε στο πανευρωπαϊκό πρωτάθλημα νέων με την αντίστοιχη ελληνική ομάδα, με προσωπικό του ρεκόρ τους 11 πόντους στην ήττα από το Ισραήλ με 51-60.

Την επόμενη σεζόν, μεταγράφηκε στην Ξάνθη, η οποία κατέλαβε την δέκατη θέση στο πρωτάθλημα της Α2 εθνικής κατηγορίας, με τον Παπανικολάου να αγωνίζεται σε 17 αγώνες. Ακολούθησε η μεταγραφή του στην ΜΕΝΤ, όπου παρέμεινε για δύο χρόνια παίζοντας σε 53 παιχνίδια της Α2 και πετυχαίνοντας 231 πόντους.

Το καλοκαίρι του 2007, συμφώνησε με την ομάδα της ΑΕ Λάρισας και αγωνίστηκε και πάλι στην Α1 εθνική κατηγορία. Με την Λάρισα έπαιξε σε 14 αγώνες για το πρωτάθλημα του 2007-08, βοηθώντας την θεσσαλική ομάδα να παραμείνει στην κατηγορία. Την επόμενη χρονιά, οι "βυσσινί" κατετάγησαν τελευταίοι και υποβιβάστηκαν, με τον Παπανικολάου να παίρνει μεγαλύτερο χρόνο συμμετοχής, αγωνιζόμενος σε 24 παιχνίδια και πετυχαίνοντας 100 πόντους.

Το καλοκαίρι του 2009, επέστρεψε στην ομάδα του Άρη, αλλά αγωνίστηκε σε μόλις τρεις αγώνες της περιόδου 2009-10. Στην συνέχεια, μεταγράφηκε στην Καβάλα κατακτώντας την έκτη θέση του πρωταθλήματος.

Τον Δεκέμβριο του 2011, υπέγραψε στην ομάδα του ΟΦΗ, με τον οποίο κατέλαβε την έβδομη θέση της Α2 για την σεζόν 2011-12. Την επόμενη χρονιά, μεταγράφηκε στην ΧΑΝΘ και το 2014 στην Ασπίδα Ξάνθης, με την οποία αγωνίστηκε στο πρωτάθλημα της Β' εθνικής.

Το καλοκαίρι του 2015, επέστρεψε στην ΑΕ Λάρισας.

## Παραπομπές


## Πηγές
* Παίρνει βοήθεια στον “άσο”
* Παίκτης: Παπανικολάου Χρήστος | Καριέρα παίκτη μπάσκετ

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τρικάλων 2000
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές ΧΑΝΘ
Κατηγορία:Καλαθοσφαιριστές Ασπίδας Ξάνθης
Κατηγορία:Καλαθοσφαιριστές Νέας Κηφισιάς
Κατηγορία:Πόιντ γκαρντ